text: Milayapay to saka cecay no rikisi to pito mihecaan no tapang cingra, o tahapinangan no hongti no sici ko demak ningra, o saka ci’icel, o sakarikec no kitakit, o kakeridan no mito’oray cingra. Nai 1953 mihecaan malatapang malahongti ira to ko pito miheca, o malecaday to malawina no polong no kasakitakit cingra, Marakat to ni Ilisapay ko nika tata’ang no pades, itini tona saka tosa no hekal to kalaloodan, mifalah to tatiihay a demak, pasayra to fangcalay rikec ato limo’ot. o kakangodoan no alomanay a tamdaw cingra. Itini i 2022 miheca siwa folad falo a romi’ad, ira ko sowal no citodongay a tamdaw pangiha,sowal sa tati’ih to ko tireng ni Ilisapay saan, itiya to lanokanokay sa tayni i kaitiraan no ina i Panola hananay, tangsolen to nangra a mifalicen to caymo(節目), ciriko’ to kohetingay ko citodongay a tamdaw i ka’ayaway no alomanay.